b'\n_START_ARTICLE_\nNaurattajat\n_START_PARAGRAPH_\nNaurattajat \xe2\x80\x93 Suomalaisen komiikan tekij\xc3\xa4t 2007\xe2\x80\x931907 on tietokirja suomalaisesta komediasta elokuvissa ja televisiossa. Kirjan on tehnyt Tuomas Marjam\xc3\xa4ki ja sen on julkaissut Edita Publishing Oy vuonna 2007._NEWLINE_Naurattajissa l\xc3\xa4hes sata suomalaista koomikkoa, komedian\xc3\xa4yttelij\xc3\xa4\xc3\xa4 tai -ohjaajaa kertoo ty\xc3\xb6st\xc3\xa4\xc3\xa4n. Kirjassa on my\xc3\xb6s tietoiskuja, anekdootteja ja valokuvia._NEWLINE_Kirja on kirjoitettu k\xc3\xa4\xc3\xa4nteisess\xc3\xa4 aikaj\xc3\xa4rjestyksess\xc3\xa4. Se l\xc3\xa4htee vuodesta 2007 ja p\xc3\xa4\xc3\xa4ttyy vuoteen 1907. Luvut on jaksotettu vuosikymmenien mukaan.\n_START_SECTION_\nSis\xc3\xa4lt\xc3\xb6\n_START_PARAGRAPH_\n2007\xe2\x80\x932000 \xe2\x80\x93 H\xc3\xa4py endk\xc3\xb6? Eli kuinka suomalainen komiikka pirstaloitui niin pieniksi palasiksi_NEWLINE_Luku k\xc3\xa4sittelee suomalaisen komiikan pirstaloitumista, tulevaisuutta sek\xc3\xa4 ilmi\xc3\xb6it\xc3\xa4 kuten stand up -komiikka, Star Wreck -elokuva, camp-huumori, elokuvien tuotteistaminen ja viimeinen Uuno Turhapuro -elokuva._NEWLINE_1999\xe2\x80\x931990 \xe2\x80\x93 Paluu menneisyyteen_NEWLINE_Luku k\xc3\xa4sittelee Kummelin, Pekko Aikamiespojan ja Markku P\xc3\xb6l\xc3\xb6sen kukoistuksen aikaa, imitaattoribuumia sek\xc3\xa4 poliittista huumoria, kuten Hyv\xc3\xa4t herrat._NEWLINE_1989\xe2\x80\x931980 \xe2\x80\x93 Sketsikkoaika_NEWLINE_Luku k\xc3\xa4sittelee sketsien kulta-aikaa, Aki Kaurism\xc3\xa4en elokuvia ja lastenhuumoria._NEWLINE_1979\xe2\x80\x931970 \xe2\x80\x93 J\xc3\xa4niksen vuosikymmen_NEWLINE_Luku k\xc3\xa4sittelee Neil Hardwickin tv-sarjoja, Risto Jarvan elokuvia, Uuno Turhapuroa ja Kivikasvoja._NEWLINE_1969\xe2\x80\x931960 \xe2\x80\x93 Vanhat kulissit kaatuvat_NEWLINE_Luku k\xc3\xa4sittelee Spede Pasasen, Vesa-Matti Loirin ja Simo Salmisen suosion huippua, Leo Jokelaa, elokuva-alan lakkoa, televisioteatteria ja Komisario Palmu -elokuvia._NEWLINE_1959\xe2\x80\x931950 \xe2\x80\x93 Hyi ruma rillumarei!_NEWLINE_Luku k\xc3\xa4sittelee elokuvakriitikkoja, Suomen Filmiteollisuuden Liisankadun elokuvastudioita, Matti Kassilan elokuvia, Pekka Puup\xc3\xa4\xc3\xa4 -elokuvia, rillumarei-ilmi\xc3\xb6t\xc3\xa4 sek\xc3\xa4 Tuntematon sotilas -elokuvaa._NEWLINE_1949\xe2\x80\x931940 \xe2\x80\x93 Naurua juoksuhaudoissa_NEWLINE_Luku k\xc3\xa4sittelee Hannes H\xc3\xa4yrist\xc3\xa4, Suomisen perhett\xc3\xa4, totisia koomikoita ja sota-ajan komediatuotantoa._NEWLINE_1939\xe2\x80\x931930 \xe2\x80\x93 Sano se suomeksi!_NEWLINE_Luku k\xc3\xa4sittelee Sotilasfarsseja, Valentin Vaalan elokuvia, Siiri Angerkoskea, Aku Korhosta ja Uuno Laaksoa, Lapatossu-elokuvia ja Suomen Filmiteollisuus oy:t\xc3\xa4._NEWLINE_1929\xe2\x80\x931920 \xe2\x80\x93 Mykk\xc3\xa4 kausi_NEWLINE_Luku k\xc3\xa4sittelee Erkki Karun elokuvia, Suomi-Filmi oy:t\xc3\xa4, kadonneita mykk\xc3\xa4elokuvia sek\xc3\xa4 ensimm\xc3\xa4ist\xc3\xa4 suomalaista n\xc3\xa4ytelm\xc3\xa4elokuvaa Salaviinanpolttajat (1907).'